CELEX: 62007CA0105
Language: el
Date: 2008-01-17 00:00:00
Title: Υπόθεση C-105/07: Απόφαση του Δικαστηρίου (τέταρτο τμήμα) της 17ης Ιανουαρίου 2008 (αίτηση του Rechtbank van eerste aanleg te Antwerpen, Βέλγιο, για την έκδοση προδικαστικής αποφάσεως) — N. V. Lammers & Van Cleeff κατά Belgische Staat (Ελευθερία εγκαταστάσεως — Ελεύθερη κυκλοφορία κεφαλαίων — Φορολογική νομοθεσία — Φόρος εταιριών — Τόκοι καταβαλλόμενοι από θυγατρική επί δανείων που της χορήγησε η εγκατεστημένη σε άλλο κράτος μέλος μητρική — Αναχαρακτηρισμός των τόκων ως υποκείμενα στον φόρο μερίσματα — Μη αναχαρακτηρισμός των τόκων που καταβάλλονται σε εγκατεστημένη στην ημεδαπή εταιρία)

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/12
            
         Απόφαση του Δικαστηρίου (τέταρτο τμήμα) της 17ης Ιανουαρίου 2008 (αίτηση του Rechtbank van eerste aanleg te Antwerpen, Βέλγιο, για την έκδοση προδικαστικής αποφάσεως) — N. V. Lammers & Van Cleeff κατά Belgische Staat
   (Υπόθεση C-105/07) (1)
   
   (Ελευθερία εγκαταστάσεως - Ελεύθερη κυκλοφορία κεφαλαίων - Φορολογική νομοθεσία - Φόρος εταιριών - Τόκοι καταβαλλόμενοι από θυγατρική επί δανείων που της χορήγησε η εγκατεστημένη σε άλλο κράτος μέλος μητρική - Αναχαρακτηρισμός των τόκων ως υποκείμενα στον φόρο μερίσματα - Μη αναχαρακτηρισμός των τόκων που καταβάλλονται σε εγκατεστημένη στην ημεδαπή εταιρία)
   (2008/C 64/17)
   Γλώσσα διαδικασίας: η ολλανδική
   Αιτούν δικαστήριο
   Rechtbank van eerste aanleg te Antwerpen
   Διάδικοι στην υπόθεση της κύριας δίκης
   N. V. Lammers & Van Cleeff
   κατά
   Belgische Staat
   Αντικείμενο της υποθέσεως
   Προδικαστική — Rechtbank van eerste aanleg te Antwerpen — Ερμηνεία των άρθρων 12, 43, 46, 48, 56 και 58 ΕΚ — Εθνική νομοθετική ρύθμιση κατά την οποία οι τόκοι που καταβάλλει η θυγατρική για τα δάνεια που της έχει χορηγήσει η εδρεύουσα σε άλλο κράτος μέλος μητρική εταιρία αναχαρακτηρίζονται ως φορολογητέα μερίσματα, πράγμα όμως που δεν συμβαίνει όταν οι τόκοι καταβάλλονται σε εταιρία εδρεύουσα στην ημεδαπή
   Διατακτικό της αποφάσεως
   Το Δικαστήριο αποφαίνεται:
   Τα άρθρα 43 ΕΚ και 48 ΕΚ έχουν την έννοια ότι αποκλείουν εθνική νομοθετική ρύθμιση, όπως αυτή περί της οποίας πρόκειται στην κύρια δίκη, δυνάμει της οποίας οι τόκοι που καταβάλλονται από εταιρία εγκατεστημένη εντός κράτους μέλους σε διευθύνοντα σύμβουλο που είναι εταιρία εγκατεστημένη εντός άλλου κράτους μέλους αναχαρακτηρίζονται ως μερίσματα και φορολογούνται αντιστοίχως, όταν, κατά την έναρξη του φορολογικού έτους, το συνολικό ύψος των προκαταβολών επί των οποίων οφείλονται τόκοι υπερβαίνει το αποδεσμευθέν κεφάλαιο αυξημένο κατά τα υποκείμενα σε φόρο αποθεματικά, ενώ, υπό τις αυτές προϋποθέσεις, όταν οι τόκοι αυτοί καταβάλλονται σε διευθύνοντα σύμβουλο που είναι εταιρία εγκατεστημένη εντός του ίδιου κράτους μέλους, δεν αναχαρακτηρίζονται ως μερίσματα και δεν φορολογούνται αντιστοίχως.
   
      (1)  ΕΕ C 95 της 28.4.2007.